  ИА «Удмуртия» «Российское движение школьников» огазеяськонлэсь ёзэтъёссэ Удмуртиысь дас шор ёзо дышетсконниосын усьтозы. Со сярысь ивортэ улосвылысь дышетонъя но тодосъя министерство. Тодэ вайытом, нылпиослэн но быдэ вуымтэослэн «Российское движение школьников» мерлыко-кун огазеяськонзы кылдытэмын вал Россилэн азьмуртэзлэн Владимир Путинлэн пуктэмезъя. Таяз арын 4-тӥ куартолэзе Удмуртиысь дышетонъя но наукая министерство огазеяськонлэсь улосвыл ёзэтсэ кылдытон пумысен кенешон ортчытӥз. Отын учредительёс юнматэмын но кенеш кылдытэмын вал. Удмуртиысь улосвыл ёзэтлэн кивалтӥсез интые бырйизы Павел Родионовез. Ёзэтъёсты кылдытонъя уж кутскоз 1-тӥ куарусёнэ. Эскерон вылысь 10 дышетсконниос пӧлы шедизы: Ижкарысь 93, 18, 52 номеро школаос но 86 номеро гуманитарной, но юридик лицей, Можгаысь 6 номеро школа, Сарапулысь 17 номеро школа, Дэриысь куд-ог тодметъёсты мур дышетонъя шор ёзо школа, Сьӧлтаысь шор ёзо школа, Якшур-Бодья ёросысь Тыло черкогуртысь шор ёзо школа. Тегъёс: Мерлык Дышетон Ижкар Удмуртия пиналъёс Дышетонъянонаукаяминистерство  